Vísitalan segir til um hæfni samfélaga til að mæta grunnþörfum borgaranna , stuðla að og viðhalda lífsgæðum þeirra og veita einstaklingnum tækifæri til betra lífs . Áherslur á félagslegar umbætur og framfarir sem taka til fleiri þátta en efnahaglsegra verðmæta einna hafa aukist verulega á síðustu árum og sennilega aldrei verið mikilvægari . Enda krafa fólks um aukin lífsskilyrði stöðugt að aukast . Því er mikilvægt að horfa til annarra mælikvarða en fjárhagslegra mælikvarða . Ísland í efsta sæti í 12 mismunandi mælingum Noregur skorar hæst þjóða í félagslegum framförum með 90.26 . Noregur leiðir þegar kemur að húsnæði og borgarlegum réttindinum og hefur hækkað um 1.5 punkt frá því 2014 , meira en nokkurt annað Norðurlandaríki . Meðaleinkunn á 2017 listanum er 63.46 og lækkar milli ára , var 64.85 í fyrra . Ísland fylgir Noregi fast eftir og er í 2. sæti með 90.24 punkta og hefur bætt sig með hverju árinu frá árinu 2014 og sýnir þar með ákveðinn stöðugleika þegar kemur að félagslegum framförum . Ísland hækkar 2018 þegar horft er til grunnþarfa og sýnir þar styrkleika í samanburði við aðrar þjóðir . Aðrar víddir eru á pari miðað við þær þjóðir sem við viljum helst bera okkur saman við . Ísland er í 1. sæti í tólf af 51 vísi listans . Samkvæmt listanum er hvergi í heiminum til dæmis meiri umburðarlyndi gagnvart minnihlutahópum en á Íslandi , þátttaka þeirra í samfélaginu er mest hér og ofbeldi í þeirra garð hvergi minna . Ísland er líka í efsta sætinu þegar kemur að jákvæðu viðhorfi til samkynhneigðra . Einn helsti veikleiki Íslands samkvæmt úttekt SPI eru Umhverfisgæði ( environmental quality ) þar sem Ísland er í 17. sæti á heildarlistanum . Það sem dregur einkunn landsins niður er meðhöndlun fráveitu ( wastewater treatment ) , í 30. sæti í þeim málaflokki , og enn frekar slök frammistaða við verndun lífríkisins ( biome protection ) , en þar lendir landið samkvæmt úttekt SPI í 84. sæti á listanum , sem er langversta staða landsins þegar horft er til einstakra mælinga . Þá hefur verið bætt inn nýjum vísi sem hefur með þátttöku almennings í stefnumótun á netinu – þar er horft til þess að 1 táknar mikla þátttöku á meðan 0 sýnir enga þátttöku . Hér erum við eftirbátar þeirra þjóða sem við viljum bera okkur saman við . Þetta snertir þætti sem hafa með Árósarsamninginn að gera sem stuðlar að því að efla þátttöku almennings og áhrifaaðila að því að koma með ábendingar og tillögur samfélaginu til umbóta .